କୃଷ୍ଣମୋହନ ମହାନ୍ତି  (୧୫ ଅଗଷ୍ଟ ୧୯୧୯ - ୧୯ ଜୁଲାଇ ୨୦୧୩), ଜଣେ ଓଡ଼ିଆ ସାହିତ୍ୟିକ ତଥା ଅନୁବାଦକ  । ଇଂରାଜୀ, ବଙ୍ଗଳା ଭାଷା ସାହିତ୍ୟରୁ ଅନୁବାଦିତ ତାଙ୍କର ଆଠଟି ପୁସ୍ତକ ପ୍ରକାଶିତ ହୋଇଛି । ୧୯୪୩ ମସିହାରେ ତାଙ୍କଦ୍ୱାରା ଅନୁବାଦିତ ଆନ୍ଥୋନୀ ହଫଙ୍କ ପୁସ୍ତକ,  'ଜେଣ୍ଡାର ବନ୍ଦୀ'  ତାଙ୍କୁ ଅପାର ସଫଳତା ଆଣିଦେଇଥିଲା । ୨୦୧୨ ଅଗଷ୍ଟ ୧୫ ତାରିଖ ଦିନ, ତାଙ୍କର  'ଦଶଟି ବିଦେଶୀ ଗଳ୍ପ'  ଲୋକାର୍ପିତ ହୋଇଥିଲା । ଶ୍ରୀ ମହାନ୍ତି, ପ୍ରଥମେ  'ବୋର୍ଡ ଅଫ ରେଭେନ୍ୟୁ'  ଓ ପରେ ଓଡ଼ିଶା ପ୍ରଶାସନିକ ସେବାରେ କାମ କରିଥିଲେ । ୨୦୧୩ ମସିହା, ଜୁଲାଇ ୧୯ ତାରଖ, ବାହୁଡ଼ା ଦିନ ମହାନ୍ତି ମୃତ୍ୟୁବରଣ କରିଥିଲେ ।